polyglot-tagger/wikipedia-language-snippets-filtered huggingface dataset:
இந்த வேதி வினையானது 1828 ஆம் ஆண்டில் பிரெடெரிக் ஓலர் என்பவரால் அம்மோனியம் சயனேட்டைத் தொகுப்பதற்காக செய்யப்பட்ட முயற்சியின் போது கண்டுபிடிக்கப்பட்டது. இந்த வினையின் கண்டுபிடிப்பே நவீன கரிம வேதியியல் என்ற வேதியியலின் பெரும் பிரிவின் தொடக்கப் புள்ளியாகக் கருதப்படுகிறது. ஓலரின் வினையானது அம்மோனியம் சயனேட்டை மாற்றம் செய்வதை நோக்கமாகக் கொண்டிருந்தாலும் இந்த உப்பு நிலைத்தன்மையற்ற ஒரு இடைநிலைப்பொருளாகவே தோன்றுகிறது. ஓலர் இந்த தொகுப்பு முறை பற்றிய தனது அசலான அறிக்கையில், வெவ்வேறு வினைபடு பொருட்களைக் கொண்டு விளக்கமளித்துள்ளார். சமசயனிக் அமிலம் மற்றும் அமோனியாவின் இணைப்பு, வெள்ளி சயனேட்டு மற்றும் அம்மோனியம் குளோரைடு இவற்றின் இணைப்பு, காரீய சயனேட்டு மற்றும் அம்மோனியா இவற்றின் இணைப்பு மற்றும் இறுதியாக பாதரச சயனேட்டு மற்றும் சயனேட்டிக் அம்மோனியா இவற்றின் இணைப்பு எனப் பலவகை இணை வினைபடுபொருட்களை ஓலர் பட்டியலிட்டிருந்தார்.
ஓலர் தொகுப்பு முறையானது வரலாற்று முக்கியத்துவம் வாய்ந்த வினையாக உள்ளது. ஏனென்றால் கனிம வினைபடுபொருட்களைக் கொண்டு தயாரிக்கப்பட்ட முதல் கரிமச் சேர்மமாக யூரியா உள்ளது. இந்தக் கண்டுபிடிப்பானது, கரிமச் சேர்மங்கள் உருவாக்கப்படுவதற்கு உயிருள்ள பொருட்களில் உள்ள ஒரு வகையான சக்தியின் உதவி அவசியமாகத் தேவைப்படுகிறது என்ற உயிர் சக்தி கோட்பாட்டினை தவறானது என நிரூபித்தது. இந்த வினைக்குப் பிறகு கனிமச் சேர்மங்களுக்கும் கரிமச் சேர்மங்களுக்கும் இடையே ஒரு தெளிவான எல்லை எழுப்பப்பட்டது. 1799 ஆம் ஆண்டில் யூரியாவானது தொகுப்பு முறையில் தயாரிக்கப்படும் வரை உயிரியல் மூலங்களில ஒன்றான சிறுநீரில் இருந்து மட்டுமே யூரியா பிரித்தெடுக்கப்பட்டது. ஓலர் தனது வழிகாட்டியாக இருந்த பெர்சீலியசிடம் பின்வருமாறு கூறுகிறார்.
கரிம வேதியியலானது இந்தத் தொகுப்பு முறை கண்டுபிடிக்கப்ட்ட 1828 இலிருந்தே தொடங்கப்பட்டது என்பது குறித்து வாதம் ஒன்று உள்ளது. அதாவது இதற்கு நான்காண்டுகளுக்கு முன்னதாகவே, அதாவது 1824 ஆம் ஆண்டிலேயே ஆக்சாலிக் அமிலமானது சயனோஜென் என்ற அதன் முன்னோடிச் சேர்மத்திலிருந்து ஓலராலேயே தயாரிக்கப்பட்டுள்ளது என்பதே அந்த வாதமாகும். உயிர் சக்தி கோட்பாடும் 1828 ஆம் ஆண்டோடு முடிந்து போகவில்லை எனவும், 1845 ஆம் ஆண்டில் கோல்ப் கனிம - கரிம மாற்றங்களை கார்பன் டை சல்பைடிலிருந்து அசிட்டிக் காடியாக மாற்றிக் காட்டியது வரை லீபிக் மற்றும் பாசுடியர் ஆகியோர் ஒருபோதும் உயிர் சக்தி கோட்பாட்டைத் தோற்றுப் போனதாக ஏற்றுக்கொள்ளவில்லை. இதன் பின்னரே உயிர் சக்திக் கோட்பாட்டை நம்பியவர்களின் எண்ணிக்கை குறைய ஆரம்பித்தது என்றொரு வாதமும் உள்ளது.
இதே வினையானது காரீய சயனேட்டு மற்றும் அம்மோனியா ஆகியவற்றை வினைப்படுத்துவதன் மூலமாகவும் மாற்றுவழியில் நிகழ்த்தப்படலாம். உண்மையான ஓலர் தொகுப்பு முறை வினையானது ஒரு இரட்டை இடப்பெயர்ச்சி வினை வழிமுறையின்படி நிகழ்ந்து அம்மோனியம் சயனேட்டை உருவாக்குகிறது.
அம்மோனியம் சயனேட்டு அம்மோனியா மற்றும் சயனிக் அமிலமாக வேதிச் சிதைவு அடைகிறது. இவையே பின்னர் டாட்டாமெரிக் மாற்றியமாக்கத்தைத் தொடர்ந்த கருக்கவர் சேர்க்கை வினை நிகழ்ந்து யூரியாவைத் தருகிறது.
இந்த வினையானது பொட்டாசியம் சயனேட்டு மற்றும் அம்மோனியம் குளோரைடு கரைசல்களை ஒன்றோடு ஒன்று சேர்ப்பதிலிருந்து தொடங்குகிறது. இந்தக் கலவை முதலில் வெப்பப்படுத்தப்பட்டு பின்னர் குளிர்விக்கப்படுகிறது. இந்த வேதிமாற்றத்திற்கான கூடுதல் நிரூபணமாக ஆக்சாலிக் அமிலக் கரைசலானது சேர்க்கப்படும் போது யூரியா ஆக்சலேட்டு வெண்ணிற வீழ்படிவாக உருவாகிறது.
தகவல் மற்றும் நூலக வலைப்பின்னல் மையம் என்பது மத்திய மனிதவள மேம்பாடு துறையின் கட்டுப்பாட்டில் உள்ள பல்கலைக்கழக மானிய குழுவின் மூலம் பல்கலைக்கழகமிடையில் தன்னாட்சியாக செயல்படும் ஒரு மையம் ஆகும். இதைச் சுருக்கமாக என்ற ஆங்கில எழுத்துகளில் குறிப்பிடுவர். குசராத்தில் உள்ள காந்திநகரில் இம்மையம் அமைந்துள்ளது. பல்கலைக்கழகமிடை வானியல் மற்றும் வானியற்பியல் துறையின் செயல்பாடுகளை இலக்காக்க் கொண்டு 1991 ஆம் ஆண்டு மார்ச்சு மாதம் ஒரு தேசிய செயல் திட்டமாக இது ஆரம்பிக்கப்பட்டது. 1996 ஆம் ஆண்டு சூன் மாத்த்தில் இம்மையம் சுதந்திரமான பல்கலைக்கழகமிடை மையமாக மாறியது.
இந்தியப் பல்கலைக்கழகங்களின் நூலக சேவையை மேம்படுத்த பல்வேறு திட்டங்களைத் தீட்டி அவற்றை செயல்படுத்துவது மையத்தின் பணியாகும். அவை,. பல்கலைக்கழக நூலகங்களை தானாக இயங்கும் நூலகங்களாக மாற்ற நிதி உதவி அளித்தல்
தேசிய அளவிலான அதிவேக தரவு வலைப்பின்னல் மூலம் தகவல் தொழில்நுட்ப கலை நுட்பங்களைப் பயன்படுத்தி, தகவல்களை மிகவும் பயனளிக்கும் அளவுக்கு உகந்த கருவியாக பயன்படுத்தவும் இம்மையம் திட்டமிடுகிறது.
இந்தியாவின் கல்வியாளர்களுக்கும் ஆராய்ச்சியாளர்களுக்கும் இடையில் ஆக்கபூர்வமான தகவல்தொடர்பை ஊக்குவிப்பதில் ஒரு முக்கிய பங்களிக்கும் அமைப்பாக செயல்படுகிறது.
ராஜா முத்தையா இன்ஸ்டிடியூட் ஆப் ஹெல்த் சயின்ஸ் 1980 ஆம் ஆண்டில் நிறுவப்பட்டு பல் மருத்துவ கல்லூரி துவங்கப்பட்டது. இரண்டாம் கட்ட வளர்ச்சியில், 1985 ஆம் ஆண்டு ராஜா முத்தையா மருத்துவக் கல்லூரி தொடங்கப்பட்டது. எம்.பி.பி.எஸ். மருத்துவ பாடப்பிரிவில் இந்திய மருத்துவ கவுன்சில் 125 இடங்களுக்கு அங்கீகாரம் அளித்தது. 125 மருத்துவ சேர்க்கைக்கான அங்கீகாரம் பெற்ற பின் மருத்துவக் கவுன்சில் 2003 ல் 150 இடங்களாக மேம்படுத்தப்பட்டது. மேலும் 18 முதுகலை மருத்துவ பட்டப் படிப்புகள் தொடங்கப்பட்டன. பின்னர் 10 டிப்ளமோ படிப்புகள் சேர்க்கப்பட்டன. மேலும் இயன்முறை மருத்துவ படிப்புகள் ஐந்து வெவ்வேறு சிறப்பு பிரிவுகளில் தொடங்கப்பட்டன.
இராஜா முத்தையா மருத்துவக் கல்லூரியில் அனைத்து வகை சிறப்புப் பிரிவுகளும் பெற்ற 1200 உயர் தர படுக்கை வசதிகள் கொண்ட மருத்துவக் கல்லூரி மருத்துவமனை உள்ளது. அதி நவீன வசதிகளுடன் கூடிய 24 மணி நேர ஆய்வக மற்றும் கதிரிய இமேஜிங் சேவை டாப்ளர், அல்ட்ராசவுண்ட், மாமோகிராஃபி, டிஜிட்டல் எக்ஸ்-ரே, சி-ஆர்ம், ஸ்கேன், எம்.ஆர்.ஐ போன்ற வசதிகளைக் கொண்டுள்ளது.
2020 பிப்ரவரி மாதம் தமிழக சட்டமன்றத்தில் 2020-21 பட்ஜெட் தாக்கல் செய்யும்போது இராஜா முத்தையா மருத்துவக் கல்லூரியை கடலூர் மாவட்ட தலைமை அரசு மருத்துவக் கல்லூரி மருத்துவமனையாகப் பெயர் மாற்றம் செய்ய அறிவிக்கப்பட்டது
கடலூர் அரசு தலைமை மருத்துவக் கல்லூரி & மருத்துவமனை தமிழ்நாட்டில் கடலூர் மாவட்டத்தில் உள்ள சிதம்பரம் நகரில் அமைந்துள்ள ஒரு அரசு மருத்துவக் கல்லூரி மற்றும் மருத்துவமனை ஆகும்
ஆர்க்டிக் பகுதியில் வாழ்ந்த எஸ்கிமோ ஆதிவாசிகள், அரேபிய பாலைவனத்தைச் சார்ந்த பெடுவியன்கள், பசிபிக் தீவுத்த்ட்டவாசிகள் பாலினேஷியன்கள், இந்தியாவின் பஞ்சாரமக்கள் ஆகியோர் தோல், மரங்கள், எலும்பு, களிபோன் போன்ற பரப்புகளில் அவர்களுக்குத் தெரிந்த பகுதிகளை மாதிரிகளாக வரைந்தனர். இவற்றில் மிகப் பழமையானது பாபிலோனியர்களால் களிமண் பரப்புகளில் வரையப்பட்டவை எகிப்தியர்களின் தங்கச் சுரங்கங்களைக் கறிக்கக் கூடிய கி.மு. 2800ல் வரையப்பட்ட வரைபடங்கள் சொத்துரிமை புவிப்படங்கள் நில அளவீடு சார்ந்த புவிப்படங்கள் என்று அழைக்கப்படுகின்றன. பாரசீகம், இந்தியா, சீனா ஆகிய நாடுகளில் இத்தகையை புவிப்படங்கள் அக்காலகட்டத்தில் பயன்படுத்தப்பட்டுள்ளன. ஆனால் தற்போது இப்புவிப்படங்கள் கிடைக்கப்பெறவில்லை.
டாலமியின் புவிப்படவியல் முன்னேற்றத்திற்குப் பிறகு முன்பு தயாரிக்கப்பட்ட புவிப்படங்களே கையாளப்பட்டு வந்தன. புள்ளி விவரங்களில் குறைபாடும், தவறுகளும் அடங்கிய புவிப்படங்களே பிரதி எடுத்தல் முறையில் பயன்படுத்தப்பட்டது. மத குருமாரால் கூறப்பட்ட கருத்துக்களே முதன்மை பெற்றது. அறிவியல் கருத்துக்கள் ஏற்கப்படவில்லை. எனவே இக்காலம் இருண்டகாலம் எனப்பட்டது.
புவிப்படவியல் கிரேக்க காலத்தோடு பின்னிப் பிணைந்து காணப்படுகிறது. பண்டைக்காலத்தில் நாடோடிகளாக வாழ்ந்த மக்களும், வேட்டைத் தொழில் ஈடுபட்டவர்களம் தாம் சென்ற இடங்களைப் பற்றிய அடையாளங்களை நிலத்தோற்ற மாதிரிகளாக உருவாக்கினர்.
தாய்மை உணர்வின் வெளிப்பாடாகவே தாலாட்டு மலர்கின்றது. தாய்மை உலகிற்கு வழங்கிய முதல் இலக்கிய பரிசுதான் தாலாட்டு என்பார் தமிழண்ணல்.
நாட்டுப்புற மக்களால் பாடப்படும் பாடல்கள் நாட்டுப்புறப் பாடல்களாகும். நாட்டுப்புறப் பாடல்கள் நாட்டுப்புற மக்களின் வாழ்வோடு பின்னிப் பிணைந்துள்ளன. மனிதனின் பிறப்பு முதல் இறப்பு வரையுள்ள நிகழ்வுகள் நாட்டுப்புறப் பாடலின் பொருளாகின்றன.
அகத்தின்கண் மறைந்தும் புறத்தின்கண் புலப்படும் மெய்ப்பாடுகளால் தாக்கப்பெறும் வலிய சக்தியே காதல். இதைப்பற்றியும் பாடல்கள் உண்டு.
குழந்தைகளுக்காக பாடும் பாடல்கள் குழந்தைப் பாடல்கள் எனப்படும். குழந்தை வளர்ச்சி நிலையின் ஒவ்வொரு கட்டத்திலும் பாடல்கள் மாறுபடுகின்றன.
பண்ருட்டியில் வாழ்ந்த பெரும் வணிகர் சேனைத்தலைவர் குலத்தில் கஞ்சமலை செட்டியாருக்கு மகனாக பிறந்தார் .இவர் மகாவித்துவான் மீனாட்சிசுந்தரம் பிள்ளை அவர்களின் மாணாக்கர்களில் ஒருவர்.ஆழ்ந்த அறிவும் நல்ல நினைவாற்றலும் கொண்டவர் .பதினாறு அவதானம் செய்யும்படி மிகவும் குறிகிய காலத்தில் தம் ஆசிரியரால் பயிற்றுவிக்கப்பட்டு சோடசாவதானம் சுப்பராய செட்டியார் என்று சிறப்பு பெயர் பெற்றவர் .
தி. க. சுப்பராய செட்டியார் என்பவர் 19 ஆம் நூற்றாண்டு புலவர்களுள் ஒருவர். திரிசிரபுரம் மகாவித்வான் மீனாட்சிசுந்தரம் பிள்ளையின் மாணவர்களில் இவர் முதன்மையானவர் . 19 ஆம் நூற்றாண்டு காலங்களில் வாழ்ந்த புலவர்களில் ஓலைச்சுவடிகளை நூல்களாகப் பதிப்பித்த புலவர்களில் இவர் முக்கியமானவர் . இவர் சோடசாவதானம் சுப்பராய செட்டியார் என்றும் அழைக்கப்பட்டார்.
இவர் சென்னை அரசாங்கத்து, நார்மல் பாடசாலைத் தமிழ்ப் புலவராக இருந்துள்ளார். விரிஞ்சேகர் சதகம் எனும் நூலை இயற்றியுள்ளார். சந்தனபுரி என வழங்கும் எயினனூர் ஆதிபுரத் தலபுராணத்தை இயற்றியுள்ளார்.
இவர் பரஞ்சோதி முனிவரின், திருவிளையாடற் புராணத்திற்கும், கம்பராமாயணம் அயோத்தியா காண்டத்திற்கும் காஞ்சிப் புராணத்திற்கும், புலியூர் வெண்பாவிற்கும் உரை எழுதியுள்ளார்.
மீனாட்சிசுந்தரம் பிள்ளை, தம் மாணவராகிய இவரைப் பதினாறு அவதானம் செய்யப் பழக்கிச் சபை கூட்டி அவதானம் செய்வித்துச், சோடசாவதனி எனும் பட்டத்தை வழங்கினார்.
இவர் எழுதிய 'விரிஞ்சேகர் சதகம்' பற்றியும் மற்றும் இவரை பற்றியும் திரிசிரபுரம் மகாவித்துவான் மீனாட்சிசுந்தரம் பிள்ளை எழுதிய சிறப்புப்பாயிரம் பின்வருமாறு உள்ளது:
அணுவாற்றல் பொறுப்புக்குழுவின் கட்டுபாட்டுத் திட்டங்கள், 1974 அளவில், கடுந்தாக்கத்துக்கு உள்ளாகவே, ஐக்கிய அமெரிக்கப் பேராயம் 1974 ஆம் ஆண்டைய அணுவாற்றல் பொறுப்புக்குழுச் சட்டத்தை நீக்க முடிவெடுத்தது. எனவே,1974 ஆம் ஆண்டினளாற்றல் மறு ஒழுங்கமைப்புச் சட்டப்படி அணுவாற்றல் பொறுப்புக்குழு கலைக்கப்பட்டது. 1975 ஆம் ஆண்டு அதன் செயல்கள் ஆற்றல் ஆராய்ச்சி, வளர்ச்சிக்கான ஆட்சியகத்திடமும், அணுக்கருக் கட்டுப்பாட்டுக் குழுவினிடமும் மாற்றம் செய்யப்பட்டன.குடியரசு தலைவர் ஜிம்மி கார்ட்டர் 1977, ஆகத்து 4 இல் ஆற்றல் நிறுவனத் துறைச் சட்டம், 1977 இல் கையெழுத்திட்டு, ஐக்கிய அமெரிக்க ஆற்றல் துறையை உருவாக்கினார். இந்தப் புதிய முகமை, கூட்டு ஆற்றல் ஆட்சியகம், ஆற்றல் ஆராய்ச்சி, வளர்ச்சி ஆட்சியகம், கூட்டு மிந்திறன் ஆணையம் மேலும், பல்வேறு பிற கூட்டு ஆட்சி முகமைகளின் பொறுப்புகளை ஏற்றது.
பல உய்யநிலை ஆய்வாளர்கள் 1960 களில் அணுவாற்றல் பொறுப்புக்குழுவின் பேரில் அந்நிறுவன ஒழுங்குமுறைகள், கதிர்வீச்சுப் பாதுகாப்புச் செந்தரங்கள், அணுக்க்கரு உலை பாதுகாப்பு, அணுக்கருமின் நிலைய இருப்பிடம், சுற்றுச்சூழல் பாதுகாப்பு போன்றவற்றில் போதுமான அளவில் கண்டிப்பாக அமையவில்லை எனக் குற்றம் சாட்டினர்.
கார்பன் டை சல்பைடு என்பது 2. என்ற மூலக்கூற்று வாய்ப்பாட்டால் விவரிக்கப்படும் ஒரு நிறமற்ற எளிதில் ஆவியாகக்கூடிய ஒரு நீர்மமாகும். கரிம வேதியியலில் பெரும்பாலும் இச்சேர்மத்தை கட்டுறுப்புத் தொகுதியாகப் பயன்படுத்துவார்கள். தொழிற்சாலைகளில் இதை முனைவற்ற ஒரு கரைப்பானாகப் பயன்படுத்துவார்கள். கார்பன் டை சல்பைடு ஓர் ஈதரைப் போல நெடிகொண்ட நீர்மமாகும். ஆனால் வணிக மாதிரிகள் அவற்றுடன் கலந்துள்ள மாசுக்கள் காரணமாக தவறான நெடியை அளிக்கின்றன .
எலக்ட்ரான் அமைப்பில் கார்பனீராக்சைடை ஒத்துள்ள இச்சேர்மம் மின்னணு மிகுபொருட்களுடன் வினைத்திறன் மிக்கதாகவும் எளிதாக ஒடுக்கக் கூடிய வேதிப்பொருளாகவும் உள்ளது. சல்பிடோ மையங்களின் பலவீனமான கொடையளிக்கும் திறனே இத்தீவிர வினை வேறுபாட்டிற்குக் காரணமாகும். இதுவே கார்பனின் மின்னணு மிகு திறனை அதிகரிக்கிறது. அமீன்கள் சோடியம் டையெத்தில்டைதயோகார்பமேட்டுகளைக் கொடுக்கின்றன:
உலாகாய அளவில் கார்பன் டை சல்பைடு உற்பத்தியும் பயன்பாடும் தோராயமாக ஒரு மில்லியன் டன் அளவில் உள்ளது. இதில் சீனா 49 சதவீதமும் இந்தியா 13 சதவீதமும் பயன்படுத்துகின்றன. பெரும்பாலும் ரேயான் இழைகள் தயாரிப்பதற்காக இரு நாடுகளும் கார்பன் டை சல்பைடைப் பயன்படுத்துகின்றன. அமெரிக்காவில் 2007 ஆம் ஆண்டு மட்டும் 56,000 டன் கார்பன் டை சல்பைடு உற்பத்தி செய்யப்பட்டுள்ளது.
விசுகோசு, ரேயான், செல்லோபேன் போன்றவற்றின் உட்கூறாகக் காணப்படும் மரு உருவாக்க செல்லுலோசு சேர்மத்தை பேரளவில் தயாரிப்பதற்கு இவ்வினையே அடிப்படையாகும். 2 உடன் சோடியம் தயோலேட்டுகளுடன் சேர்த்து சூடுபடுத்தி சாந்தேட்டுகளும் தயோசாந்தேட்டுகளும் உருவாக்கப்படுகின்றன. கனிமவியல் செயல்முறையில் நுரைமிதப்பு முகவராக இவை பயன்படுகின்றன.
பாசுபரசு, கந்தகம், செலீனியம், புரோமின், அயோடின், கொழுப்பு, பிசின், இயற்கை மீள்மம், மற்றும் அசுபால்ட் போன்றவற்றுக்கு கார்பன் டை சல்பைடு ஒரு சிறந்த கரைப்பானாகும். - .
எரிமலை வெடிப்புகளிலும் சதுப்பு நிலங்களிலும் சிறிய அளவுகளில் கார்பன் டை சல்பைடு வெளியிடப்படுகிறது. கார்பன் அல்லது கல்கரியுடன் உயர் வெப்பநிலைகளில் கந்தகத்தைச் சேர்த்து ஒரு காலத்தில் கார்பன் டை சல்பைடு பேரளவில் தயாரிக்கப்பட்டது.
சிலிக்கா அரைதிண்மக் கரைசல் அல்லது அலுமினா வினையூக்கிகள் முன்னிலையில் இயற்கை எரிவாயுவை கார்பன் மூலமாகக் கொண்ட குறைவான வெப்பநிலை வினைகளில் 600 பாகை செல்சியசு வெப்பநிலை மட்டுமே பயன்படுத்தப்படுகிறது:
சோடியத்துடன் சேர்த்து இதை ஒடுக்க வினைக்கு உட்படுத்தினால் சோடியம் 1,3-டைதயோல்-2-தயோன்–4,5-டைதயோலேட்டும் உடன் சோடியம் டிரைதயோகார்பனேட்டும் உருவாகின்றன.
கார்பன் டை சல்பைடு எளிதாக நீராற்பகுப்பு அடையாது. கார்பன் டை சல்பைடு ஐதரோலேசு என்ற நொதி வினையூக்கம் செய்தாலும் வினை நிகழ்வதில்லை.
இன்வெர்ட்டிப்ரேட்டா என்னும் முதுகெலும்புப் பிராணிகளிலே ஆர்த்ரோப்ரேட்டா என்னும் கணுக்காலித் தொகுதியிலே, இன்செக்ட்டா என்னும் பூச்சி வகுப்பிலே ஆர்த்தாப்டீரா என்னும் குடும்பத்தைச் சேர்ந்த ஒரு சிறு பிராணி. இந்தக் குடும்பத்துப் பிராணிகளுக்கு பின்கால்கள் மிகவும் நீளமாக இருக்கும். அவற்றின் உதவியால் இவை துள்ளித் துள்ளிப் பாய்ந்து இயங்கும்.
செடிகளின் வேர்களைக் கடிக்கும் இப்பூச்சி மண்ணினுள் தொளைத்துச் செல்வதற்கும் வேர்களை வெட்டுவதற்கும் ஏற்றவாறு முன்கால்கள் அமைந்திருக்கின்றன. முன்னங்கால் பாதத்துடன் கத்தரிபோல் வேலை செய்கின்றது. முன்னங்கால்களை கூர்ந்து கவனித்தால் அங்கே பூச்சியின் ஒலியை உணரும் அங்கமாகிய காது வைக்கப்பட்டிருக்கக் காணலாம்.
மண்ணினுள் விரைவாகத் துளைத்துச் செல்லும் ஒருவகைப் பூச்சி. இப்பூச்சி கடிக்கும் தாடையுள்ளது. முன் இறக்கை ஒவ்வொன்றும் நேர்நேராக நீளத்தில் மடிந்திருக்கும். பின் இறக்கைகள் முன் இறக்கைகளின் பின் நீண்டு நிற்கும்.
உணர்கொம்புகள் மிக மெல்லியதாகவும், நீளமாகவும் இருக்கும். உடம்பின் கடைசியில் இரண்டு உணர்கொம்பு போன்ற நீட்சிகள் மிக நீளமாக இருக்கும். சிறகுகள் நீளத்தில் மடிந்து முதுகின்மேல் படிந்திருக்கும்.
1969 ல் நடந்த தெலுங்கானா இயக்கத்தின் எழுச்சியின் போது, ஆந்திராவை இணைக்கும் முயற்சியில் ரெட்டி எவ்வித முயற்சியும் எடுக்கவில்லை. இதனால் தாெலுங்கானா இயக்கத்தின் எழுச்சி 9 மாதங்கள் நடைபெற்றது.இதில் 370 இளைஞர்களும் மாணவர்களும் காவல்துறையின் துப்பாக்கிச் சண்டையில் கொல்லப்பட்டதாகவும் 70,000 க்கும் அதிகமானோர் கைது செய்யப்பட்டதாகவும் கூறப்படுகிறது. 7,000 பெண்களும், மக்களும் 3,266 முறை குற்றம் சாட்டப்பட்டனர், சுமார் 20,000 பேர் காவல்துறையின் லத்தி மூலம் கயமடைந்தனர், 1840 பேர் அதிக காயங்களும் எலும்பு முறிவுகளும் ஏற்பட்டது. கண்ணீர்ப்புகை வாயு 1870 முறை மக்கள் மீது தாக்கப்பட்டது என கூறப்பட்டது. ஆனால் இந்த இயக்கத்தை காசு பிரம்மானந்த ரெட்டி அரசாங்கத்தால் முரட்டுத்தனமாகப் நசுக்கப்பட்டது என்று கூறப்படுகிறது.
ரெட்டி ஹைதராபாத் மற்றும் அதைச் சுற்றியுள்ள பகுதிகளில் தொழில்துறை உள்கட்டமைப்புகளை உருவாக்கி வருகிறார். இந்திரா காந்தியை இந்திய தேசிய காங்கிரஸில் இருந்து வெளியேற்ற கூறிய காங்கிரஸ் தலைவர்களில் இவா் மட்டுமே ஆகும். இவரது ஏழு ஆண்டு (ஆந்திராவின் எந்தவொரு காங்கிரஸ் முதலமைச்சருக்கும் நீண்ட காலமாக) நீண்டகால ஆட்சியில் பல்வேறு நிறுவனங்கள் உருவாக்கப்பட்டது. அதாவது, பிஹெச்இஎல், எச்.டீ.டீ., ஐடிபிஎல், ஹிந்துஸ்தான் கேபிள்கள் மற்றும் எம்ஐடிஹான்ஐ, பாரத் டைனமிக்ஸ் போன்ற பல பெரிய தொழிற்சாலைகள் நிறுவப்பட்டன. வடகிழக்கு ஆந்திர மாநிலத்தில் நக்சல் இயக்கத்தை அடக்குவதில் முதலமைச்சா் ஜலகம் வெங்கல் ராவ் காலகட்டத்தில், இவா் உள்துறை அமைச்சராக இருந்தார்.
காசு பிரமானந்த ரெட்டி ஆந்திர பிரதேசம் குண்டூிர் மாவட்டத்திலுள்ள, .சிறுமமில்லா எனுமிடத்தில் பிறந்தாா். இவா் ஆரம்ப கல்வியை குண்டூரில் பயின்றாா். பட்டப்படிப்பை சென்னை மாநில கல்லூரியிலும் மற்றும் கேரளாவிலும் பயின்றாா். இவா் சட்டத்துறையில் நன்றாக பயிற்சி பெற்றததோடு, ஒரு மிக வெற்றிகரமான வழக்கறிஞராக செயல்பட்டாா்.
ரெட்டி, தொலைத்தொடர்பு அமைச்சகம், நிதி மந்திரி, இந்திய உள்துறை அமைச்சர் மற்றும் மகாராஷ்டிரா ஆளுநர் போன்ற முக்கிய பதவிகளில் வகித்தாா். தேர்ந்தெடுக்கப்பட்ட அனைத்து இந்திய காங்கிரஸ் கமிட்டி இரண்டு தலைவர்களுள் இவரும் ஒருவா் ஆவாா்.
ஹைதராபாத்திலுள்ள புகழ்பெற்ற சிரான் அரண்மனை தற்போது, ஜுபிளி மலை காசு பிரம்மணா ரெட்டி தேசிய பூங்கா என்ற பெயரிலே பெயரிடப்பட்டது.
சிகாகோ சென்று திரும்பிய சுவாமி விவேகானந்தர், இராமநாதபுரம் சமஸ்தான மன்னர் பாஸ்கர சேதுபதிக்கு பரிசளித்த மரத்தாலான யானைச் சிற்பம். (பாஸ்கர சேதுபதி மகாராஜா, சிங்கம்பட்டி ஜமீன் முருகதாஸ் தீர்த்தபதியின் தாய்வழிப் பூட்டன் ஆவார். விவேகானந்தரின் அன்புப் பரிசை அவர், தனது பேத்தி வள்ளிமயில் நாச்சியாருக்கு வழங்கினார். வள்ளிமயில் நாச்சியார் சிங்கம்பட்டி ஜமீனுக்கு மணமகளாக வந்தபோது, தாத்தா அளித்த பரிசையும் புகுந்த வீட்டுச் சீதனமாகக் கொண்டு வந்தார்).
ஜமீன்தாரர் ஆசையோடு வளர்த்த குதிரை ஒன்று இறந்துவிட, அதன் நினைவைப் பாதுகாக்க, அதன் கால் ஒன்றை வெட்டி, அதன் குளம்புக்கு அடியிலும், மேலேயும் வெள்ளிப் பூண் போட்டு மாற்றப்பட்ட சாம்பல் கின்னம்.
சிங்கம்பட்டி ஜமீனுக்குச் சொந்தமான நிலங்களில் இருந்து வந்த நெல்லை அளக்கப் பயன்படுத்திய தேக்குமரத்தாலான பெரிய மரக்கால் இந்த மரக்காலை இரண்டு பேர் சேர்ந்தால்தான் தூக்க முடியும். இந்த மரக்கால் சாதாரண மரக்கால் அளவில் 14 மரக்கால் கொள்ளக்கூடியது.
தர்பார் கூடத்தில் 7 அடி நீளம், 7 அடி அகலம் கொண்ட கல் மேடை இந்த கல் மேடை, அதன் நான்கு கால்கள் அனைத்தும் ஒரே கல்லில் செதுக்கப்பட்டுள்ளன. ஜமீன்தாரர்களுக்கு பட்டம் சூட்டும்போது அவர்கள் இந்தக் கல் மேடையில்தான் அமர்ந்திருப்பார்கள்.
சிங்கம்பட்டி அரண்மனை என்பது சிங்கம்பட்டி ஜமீன்தாரின் அரண்மனை இந்த அரண்மனை ஐந்து ஏக்கரில் விரிந்துள்ளது. இந்த அரண்மனையில் சமீன்தார் குடும்பத்தினர் இன்றும் வாழ்ந்துவருகின்றனர். இந்த அரண்மனையில் மன்னராட்சி கால தர்பார் மண்டபம் உள்ளது. இது மன்னரின் வாரிசை பார்க்கவரும் பார்வையாளர்களுக்கான காத்திருப்பு மண்டபமாக இப்போது உள்ளது. சிங்கம்பட்டி ராஜாக்களின் வீரதீர பராக்கிரமங்களைச் சொல்லும் படங்கள் தர்பார் மண்டபச் சுவர் முழுக்க அமைக்கப்பட்டுள்ளன. இந்த மண்டபத்தை, சிங்கம்பட்டி மக்கள் தங்கள் வீட்டு சுபநிகழ்வுகளுக்கு பயன்படுத்திவருகின்றனர். ஜமீன் வாரீசுகளால், அதன் பாரம்பரியமான சில பொருள்களை இப்போதும் பாதுகாத்து வருகிறனர். அரண்மனையின் ஒரு பகுதியில் இந்த கலைப் பொருள்கள் காப்பகம் உள்ளது.
சிங்கம்பட்டி அரண்மனை என்பது இந்தியாவின் தமிழ்நாடு மாநிலத்தில் அமைந்துள்ள திருநெல்வேலி மாவட்டம், அம்பாசமுத்திரம் வட்டம், அம்பாசமுத்திரம் ஊராட்சி ஒன்றியத்தில் இருக்கும் சிங்கம்பட்டியில் உள்ள ஒரு அரண்மனை ஆகும்.
திருவண்ணாமலையில் இருந்து புரிசை 79 கி. மீ கிழக்கு நோக்கி அமைந்துள்ளது. சென்னையில் இருந்து 105 கி. மீ யில் அமைந்துள்ளது. தெற்கே வந்தவாசி வட்டமும், வடக்கே செய்யாறு வட்டமும், மேற்கே பெரணமல்லூர் வட்டமும், கிழக்கே உத்திரமேரூர் வட்டமும்ம் அமைந்துள்ளது. செய்யார் தொகுதியில் உள்ள 219 கிராமங்களில் புரிசையும் ஒன்றாகும். புரிசை அருகிலுள்ள நகரங்கள் வந்தவாசி, திருவத்திபுரம், உத்திரமேரூர், காஞ்சிபுரம் போன்றவை ஆகும். புரிசையில் வேளாண் வங்கி, அரசு மேல்நிலைப்பள்ளி, ஆரம்ப பள்ளி மற்றும் தனியார் சி. பி. எஸ். இ பள்ளி. ஆகியவை உள்ளன. புரிசையில் வேளாண்மை முக்கிய தொழிலாக உள்ளது. இந்த கிராமம் 2 முக்கிய ஏரிகள் மூலம் பாசன வசதி பெறுகிறது. இக்கிராமம் ஐந்து கிலோமீட்டர் சுற்றளவில் செய்யாறு சர்க்கரை ஆலை, செய்யாறு பல்தொழில்நுட்டபக் கல்லூரி, செய்யாறு கலை மற்றும் அறிவியல் கல்லூரி அமைந்துள்ளது.
புரிசையில் இருந்து காட்பாடி ரயில் நிலையம் 72 கி. மீ அருகில் அமைந்துள்ளது. எனினும், மத்திய அரசு ஏற்கனவே புரிசை வழியாக ரயில் கடந்து செல்ல புதிய பாதைக்கு ஒப்புதல் அளித்துள்ளது. புரிசையில் இருந்து பஸ்கள் அடிக்கடி செய்யாறு மற்றும் வந்தவாசிக்கு உள்ளன. மேலும் நேரடி பேருந்துகள் ஆரணி, பெங்களூர், சென்னை, காஞ்சிபுரம், மேல்மருவத்தூர், புதுச்சேரி, திண்டிவனம் மற்றும் வேலூர் ஆகிய இடங்களுக்கு செல்கின்றன.
இந்த அகஸ்தீஸ்வர் கோவில் 6-9 ஆம் நூற்றாண்டு மத்தியில் இக்கண்டத்தில் உள்ள மிக பெரிய சிவன் கோயில் ஆகும். சுந்தரர் தனது திருமுறையில் இக்கோவிலைப் பற்றி கூறியுள்ளார்.
புரிசையில் வரலாற்று சிறப்பு பெற்ற அகஸ்தீஸ்வர் ஆலயம், பெருமாள், விநாயகர் மற்றும் எல்லை அம்மன், திரொபதி அம்மன் கோவில்கள் உள்ளன.
மேக்னடைட்டு நானோ துகள்களின் இருப்பு அதன் உருவாக்கத்தைக் கட்டுப்படுத்தும் சவால்களை முன்வைக்கிறது: மேக்னடைட் சிபினல் கட்டமைப்பை உருவாக்குவதற்குத் தேவையான வினைகள் மற்றும் கட்ட மாற்றங்கள் சிக்கலானவையாகும். மேக்னடைட்டு கனிமத் துகள்கள் காந்த அதிர்வு அலை வரைவு போன்ற உயிரியல் பயன்பாடுகளில் பெரிதும் உதவுவதால் முக்கியத்துவம் வாய்ந்ததாகக் கருதப்படுகிறது. இரும்பு ஆக்சைடு மேக்னடைட்டு நானோ துகள்கள் தற்போது பயன்பாட்டில் உள்ள காடோலினியம்-அடிப்படையிலான முகவர்களுக்கு ஒரு நச்சுத்தன்மையற்ற மாற்றாக இருக்கும். இருப்பினும், துகள்களின் உருவாக்கத்தைக் கட்டுப்படுத்துவதில் உள்ள சிரமங்கள் மீ இணைகாந்த மேக்னடைட்டு துகள்கள் தயாரிப்பதில் இன்னும் பாதிப்பை உண்டாக்குகின்றன. மேக்னடைட்டு மீநுண் துகள்களின் சிறிய அளவு 8.5 1 ஆகவும் செயற்கையாகத் தயாரிக்கப்படும் பெரிய அளவு மேக்னடைட்டு துகள்களின் அளவு 87 2 1 ஆகவும் அறியப்படுகிறது.
சோடியத்தின் தொந்தரவான எச்சங்கள் இல்லாமல் மேக்னடைட்டு தயாரிப்பதற்கான மிகவும் திறமையான முறை, இரும்பு குளோரைடு கலவையுடன் அம்மோனியாவைப் பயன்படுத்தி இணை வீழ்படிவாக்கம் செய்யும் முறையாகும். முதலில் 0.1 மோலார் 3·62 கரைசலையும் 2·42 கரைசலையும் நிமிடத்திற்கு சுமார் 2000 சுற்றுகள் வேகத்தில் தீவிரமாகக் கலந்து கிளற வேண்டும். 3:2 உப்புக் கரைசல்களின் மோலார் விகிதம் 2:1 என்ற அளவில் இருக்குமாறு பார்த்துக் கொள்ள வேண்டும். வினை கலவையை 70 செல்சியசு வெப்பநிலைக்கு சூடாக்க வேண்டும். கிளறும் வேகத்தை நிமிடத்திற்கு 7500 சுற்றுகளாக உயர்த்தி பின்னர் அமோனியாவை சேர்க்க வேண்டும். மேக்னடைட்டின் கருப்பு நிற நானோ துகள்கள் வீழ்படிவாக உடனடியாக உருவாகின்றன.
படிக உருவம் கொண்ட மேக்னடைட்டு படிக உருவமற்ற இரும்பு ஐதராக்சைடை விட 2) வெப்ப இயக்கவியல் ரீதியாக மிகவும் நிலையானது என்பதால் இச்செல்முறை செயல்படுகிறது. மேக்னடைட்டை ஒரு பெரோபாய்மமாக தயாரிக்கும் மாசார்ட்டு முறை ஆய்வகத்தில் தயாரிப்பதற்கேற்ப வசதியான முறையாகும். சோடியம் ஐதராக்சைடு முன்னிலையில் இரும்பு குளோரைடு மற்றும் இரும்பு குளோரைடுகளின் கலவை இவ்வினையில் பயன்படுத்தப்படுகிறது.
காற்றில்லா நிலைமைகளில் இரும்பு ஐதராக்சைடு 2) நீரால் ஆக்சிசனேற்றப்பட்டு மேகனடைட்டு கனிமத்தையும் மூலக்கூற்று ஐதரசனையும் உருவாக்குகிறது. இந்த செயல்முறை சிக்கோர் வினை என்ற பெயர் வினையால் விவரிக்கப்படுகிறது:
உதாரணமாக மற்றும் உப்புகளின் கலவைகளை எடுத்து அவற்றை காரத்துடன் கலந்து கூழ்ம 34 சேர்மத்தை தயாரிப்பதன் மூலம் நானோ-துகள்களின் உற்பத்தியை வேதியியல் முறையிலும் செய்ய முடியும். வினை நிலைமைகள் செயல்முறைக்கு முக்கியமானவையாகும். அவையே துகள்களின் அளவை தீர்மானிக்கின்றன.
இரண்டு தயாரிப்பு முறைகளிலும் வீழ்படிவாக்க வினையானது அமில இரும்பு அயனிகளிலிருந்து சிபினைல் இரும்பு ஆக்சைடு அமைப்புக்கு வேகாமாக மாற்றமடைவதை சார்ந்தே உள்ளது. இங்கு காரகாடித்தன்மைச் சுட்டெண் மதிப்பு 10 அல்லது அதற்கும் அதிகமாக உள்ளது.
லாக்சு வினையில் உலோகத்தின் ஆக்சிசனேற்றம். இம்முறையில் நைட்ரோபென்சீன் இரும்பு உலோகத்துடன் 2 ஐப் பயன்படுத்தி அனிலின் உற்பத்தி செய்ய ஒரு வினையூக்கியாகப் பயன்படுத்தப்படுகிறது:
சேர்மங்களின் ஆக்சிசனேற்றம். எ.கா. இரும்பு உப்புகளை ஐதராக்சைடுகளாகப் பெறுவது. அதன் பிறகு காற்றின் மூலம் ஆக்சிசனேற்றம் ஏற்படுகிறது. இங்கு ஐ கவனமாகக் கட்டுப்படுத்துவது உற்பத்தியாகும் ஆக்சைடை தீர்மானிக்கிறது.
நிறமி தரம் கொண்ட 34 செயற்கை மேக்னடைட்டை தொழில்துறை கழிவுகள், இரும்பு எச்சங்கள் அல்லது இரும்பு உப்புகள் கொண்ட கரைசல்களைப் பயன்படுத்தி தொழில்துறை செயல்முறைகளில் துணை தயாரிப்புகளாக உற்பத்தி செய்யப்படுகின்றன.
எஃகு உற்பத்தி செயல்முறையின் ஒரு பகுதியாக இரும்பை உற்பத்தி செய்ய ஓர் ஊது உலையில் மேக்னடைட்டு தாது கார்பனோராக்சைடுடன் சேர்ந்து குறைக்கப்படுகிறது:
ஈரோனின் நீருற்று ஒரு தொடர்ந்த இயக்கத்தைக் கொண்ட அமைப்பல்ல. வட்டமான ஆழமில்லாத கொள்கலனிலிருந்து நீரைப் பீச்சியடிக்கும் குழாய் எவ்வளவுக்கெவ்வளவு கூறாக உள்ளதோ, அவ்வளவுக் காலம் அதிகமாக நீர் பீச்சியடிக்கப்படும்,
இறுதியில் நீரோட்டம் நின்றுவிடும். காற்றுக் கொள்கலன் மற்றும் நீர் கொள்கலன் ஆகியவற்றின் கொள்ளளவுகள், வட்டமான ஆழமில்லாத கொள்கலனின் கொள்ளளவைவிட அதிகமாக இருக்க வேண்டும். இதனால் நீரைப் பீச்சியடிக்கும் குழாய் வழியாக நீரோட்டம் பாயும் விதம் சீராகவும், அதிக காலத்திற்கும் இருக்கும்.
இறைப்பியுடன் ஒப்பிடும் போது, கெரனின் நீருற்றும் கிட்டத்தட்ட அதே போல் செயல்படுகிறது. இரண்டு கொள்கலன்களுக்கும் இடையேயுள்ள காற்றழுத்தத்தால் இறைப்பியும் செயல்படுகிறது. இதனால் ஈரோனின் நீருற்றை, ”ஈரோனின் இறைப்பி” எனவும் கூறலாம்.
ஈர்ப்பு நிலையாற்றல் மூலமாக கீழேயுள்ள காற்று கொள்கலனுக்குச் செல்லும் நீரானது, காற்றழுத்தத்தை உருவாக்கி மேலே நீர் கொள்கலனிலுள்ள நீரைப் பீச்சியடிக்கிறது.
வட்டமான ஆழமில்லாத கொள்கலனிலிருந்து, நீர் கொள்கலன் எவ்வளவு அருகாமையிலுள்ளதோ மற்றும் வட்டமான ஆழமில்லாத கொள்கலனிலிருந்து காற்றுக் கொள்கலன் எவ்வளவு தொலைவிலுள்ளதோ அவ்வளவு சிறப்பாக நீரூற்று வேலைச் செய்யும்.
கெரனின் நீருற்றை மீண்டும் இயக்க, நீர் கொள்கலனில் மீண்டும் நீரை நிரப்பி, காற்று கொள்கலனிலுள்ள நீரை வெளியேற்ற வேண்டும். வட்டமான ஆழமில்லாத கொள்கலனிலும் நீரை நிரப்ப வேண்டும்.
இவ்வாறு தள்ளப்பட்டக் காற்றின் அழுத்தத்தினால், வட்டமான ஆழமில்லாத கொள்கலனுக்கு நீர் பீச்சியடிக்கப்படும். பின்னர் இந்த நீரானது காற்று கொள்கலனில் சேமிக்கப்படும்.
வட்டமான ஆழமில்லாத கொள்கலன் , அனைத்துக் கொள்கலன்களுக்கும் மேலே, திறந்த நிலையில் வைக்கப்பட்டுள்ளது. அதிலுள்ள துளை வழியாக ஒரு குழாய் அடியில் காற்று நுழையவியலாத காற்றுக் கொள்கலனுடன் இணைக்கப்பட்டுள்ளது.
நீர் கொள்கலனின் அடியிலிருந்து, வட்டமான ஆழமில்லாத கொள்கலனின் அடிப்புறத்திற்குக் அதன் விளிம்பை விட சற்று உயரமான கூரான முனைகொண்ட ஒரு குழாய் இணைக்கப்பட்டுள்ளது. இக்குழாயின் வழியாகத்தான் நீருற்றுப் பாயும்.
இயற்கை வெந்நீரூற்றுகள் கெரனின் நீருற்றுகளைப் போல் செயல்படுகிறது. வெந்நீரூற்றுகளில் தொடர்ச்சியாக அல்லாமல், நீர் விட்டு விட்டு வெளிவருகிறது.
கெரனின் நீருற்றில் ஒவ்வொரு முறையும் காற்று கொள்கலன் காலி செய்யப்பட வேண்டும். ஆனால் வெந்நீரூற்றுகளில் இந்த வேலை இயற்கையாகவே புவி வெப்ப ஆற்றல் மூலமாக நடைபெறுகிறது.
ஈரோன் வளிமண்டல அழுத்தம் மற்றும் நீராவி பற்றி பல ஆய்வுகளை மேற்கொண்டார். நீராவியின் பயனைக் கண்டறியும் கருவி எனப்படும் முதல் நீராவிப் பொறியை விளக்கினார். நீரை பீச்சியடிக்கும் பல கருவிகளை உருவாக்கினார், அவற்றில் ஒன்றுதான் கெரனின் நீருற்று ஆகும். இயற்பியல் வகுப்புகளில் பாய்பொருளியல் மற்றும் காற்றழுத்தவியல் சம்பந்தப்பட்ட பாடப்பொருளை விளக்குவதற்கு இக்கருவி உதவுகிறது.
கி.மு முதலாம் நூற்றாண்டில் வாழ்ந்த கண்டுபிடிப்பாளர், கணிதவியலாளர், இயற்பியலாளர் அலெக்சான்டிரியாவின் ஈரோன் கண்டறிந்த நீராற்றலால் இயக்கப்படுகிற கருவியே ஈரோனின் நீருற்று அல்லது ஹெரோனின் நீரூற்று ஆகும்.